Нарадзілася Соф’я Ходаш пасля Другой Сусветнай вайны ў Любчы. Яе бацька, Пётр Ходаш, падчас акупацыі быў партызанам. Менавіта ад яго Соф’і перадаліся такія якасці, як клопат пра блізкіх, міласэрнасць, пачуццё гумару. Жыццё ў пасляваенным беларускім мястэчку было нялёгкім, асаблівых забаў у дзяўчынкі не было, і таму лялек ёй замянялі кветкі. Пазней, шмат якія з гэтых пахаў простых лугавых кветак можна будзе сустрэць у парфуме ад Соф’і Гройсман. Яе маці, Раіса Ходаш, заўважыла адметную здольнасць дачкі. Ідучы на кірмаш за прадуктамі, Раіса заўжды брала дзяўчынку з сабою, каб праверыць іх свежасць. Соф’я прынюхвалася і, калі незадаволена моршчылася, пакупка адмянялася.